CELEX: 22018D1190
Language: hu
Date: 2016-12-02 00:00:00
Title: Az EGT Vegyes Bizottság 254/2016 határozata (2016. december 2.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2018/1190]

23.8.2018   
               
               
                  HU
               
               
                  Az Európai Unió Hivatalos Lapja
               
               
                  L 215/52
               
            
         AZ EGT VEGYES BIZOTTSÁG 254/2016 HATÁROZATA
         (2016. december 2.)
         az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2018/1190]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:
         
                     (1)
                  
                  
                     Helyénvaló kiterjeszteni az EGT-megállapodásban részt vevő Szerződő Felek közötti együttműködést a be nem jelentett munkavégzés kezelésére irányuló együttműködés erősítését célzó európai platform létrehozásáról szóló, 2016. március 9-i (EU) 2016/344 európai parlamenti és tanácsi határozatra (1).
                  
               
                     (2)
                  
                  
                     Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés lehetővé váljon,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás 31. jegyzőkönyve 15. cikke (9) bekezdése szövegének helyébe a következő szöveg lép:
            „Az EFTA-államok részt vesznek a következő uniós jogi aktusokban előírt együttműködésben:
            
                        —
                     
                     
                        
                           32014 D 0573: az Európai Parlament és a Tanács 573/2014/EU határozata (2014. május 15.) az állami foglalkoztatási szolgálatok (ÁFSZ-ek) közötti fokozott együttműködésről (HL L 159., 2014.5.28., 32. o.).
                        Az EFTA-államok szavazati jog nélkül, teljes mértékben részt vesznek a hálózat Irányító Testületében.
                     
                  
                        —
                     
                     
                        
                           32016 D 0344: az Európai Parlament és a Tanács (EU) 2016/344 határozata (2016. március 9.) a be nem jelentett munkavégzés kezelésére irányuló együttműködés erősítését célzó európai platform létrehozásáról (HL L 65., 2016.3.11., 12. o.).”.
                     
                  
         
            2. cikk
            Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
         
         
            3. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2016. december 2-án.
            
               
                  az EGT Vegyes Bizottság részéről
               
               
                  az elnök
               
               Bergdís ELLERTSDÓTTIR
            
         
         
            (1)  HL L 65., 2016.3.11., 12. o.
         
         
            (*1)  Alkotmányos követelmények fennállását nem jelezték.